Déwandaru ya iku tuwuhan taunan kang wujudé wit kanthi ukuran sedheng, dhuwuré 2–5 m. Godhongé tunggal, pucuké lancip, pinggirané rata, balung godhongé nyirip, duwé lapisan wujud lilin, lan ukurané dawa. Godhong kang enom wernané abang. Kembange cilik-cilik kanthi warna kuning susu. Wohé kang wis tuwa wernané abang semu ireng, bunder, lan mlengkuk-mlengkuk. Wijiné bunder cilik, atos, lan wernané soklat. Oyodé tunggang lan wernané uga soklat.